Teofilakt Lakapen
Teofilakt Lakapen (grčki: Θεοφύλακτος Λακαπηνός, trans. Theophylaktos Lakapenos; 917 – 27. februar 956) bio je grčki plemić i patrijarh Carigrada (2. februar 933 – 27. februar 956), najmlađi sin bizantijskog admirala Romana Lakapena i njegove supruge Teodore te brat Helene Lekapene, carice Bizantijskog carstva. Roman je htio Teofilakta postaviti na mjesto patrijarha odmah nakon smrti Nikole Mistika, ali Teofilakt je tada bio premlad za to mjesto te su nakon Nikole patrijarsi bili Stjepan II Carigradski i Trifon Carigradski. Roman je Teofilakta dao kastrirati te je Teofilakt prevarom postao patrijarh nakon šta se Trifon povukao s tog mjesta. Teofilakt je poslao misionare Mađarima te je dao savjet caru Petru I Bugarskom glede bogumila. Ipak, Teofilakta nije toliko zanimala religija koliko njegovi konji, kojih je bilo mnogo te je on umro nakon šta je pao s jednog.